**Správa o výchovno-vzdelávacej činnosti, jej výsledkoch o podmienkach škôl a školských zariadení za školský rok 2017-2018.**

Základná škola s materskou školou Divina

Predkladá : Oľga Košťálová, zástupkyňa pre MŠ

Prerokované pedagogickou radou dňa : 03.09.2018

Vyjadrenie rady školy zo dňa :

––––––––––––––––––––––––––––––––––––

Rada školy súhlasí s obsahom Správy o výchovno-vzdelávacej činnosti, jej výsledkoch a podmienkach za školský rok 2017/2018.

Predseda rady školy ...........................................

Martin Fronc

Stanovisko zriaďovateľa

––––––––––––––––––––––––––––––––––––

Obec Divina

**schvaľuje / neschvaľuje**

Správu o výchovno-vzdelávacej činnosti, jej výsledkoch a podmienkach MŠ Divina, za školský rok 2017/2018.

.............................

za zriaďovateľa

**Správa je vypracovaná v zmysle:**

**1**. Vyhlášky Ministerstva školstva SR č. 9/2006 Z. z. zo dňa 16. decembra 2005

o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení

**2**. Metodického usmernenia MŠ SR č.10/2006-R k vyhláške MŠ SR č.9/2006 Z. z.

**3**. Vyhodnotenie činnosti metodického združenia.za školský rok 2016/2017

**5**. Informácií o činnosti Rady školy

**6**. Plánu kontinuálneho vzdelávania pedagogických zamestnancov

**7**. Koncepcie školy na roky 2013 – 2018

**1.      Základné identifikačné údaje o škole**

**Základná škola s materskou školou, elokované pracovisko**:

**Materská škola Divina**

**Mená vedúcich zamestnancov:**

Ing.Roman Sivák - riaditeľ ZŠ s MŠ

Oľga Košťálová - zástupkyňa pre MŠ Divina

Ivica Chudáčiková - vedúca ŠJ

Telefónne číslo: 041 5684583

[ms.divina@centrum.sk](mailto:ms.divina@centrum.sk)

Zriaďovateľ: Obecný úrad Divina

**Personálne obsadenie MŠ:**

Počet pedagogických pracovníčok: 7

Počet nepedagogických pracovníkov: 7

školníčka, kurička plynovej kotolne 1

upratovačka:1

vedúca ŠJ pri MŠ: 1

hlavná kuchárka: 1

pomocná kuchárka: 3

**Údaje o počte detí v materskej škole za školský rok 2017/2018**

Počet detí : k septembru 76

k júnu : 79

z toho predškolákov : 23 z toho s OPŠD: 0

Počet detí, ktoré nastúpili k 1.9.2018 do ZŠ: 22

integrované 0

Počet prijatých žiadostí o prijatie dieťaťa do MŠ: 29

Počet novoprijatých detí k 1.9.2017: 33

Logopedickú poradňu navštevovalo: 6

Školské úrazy: 0

**2. Údaje o ďalšom vzdelávaní pedagogických zamestnancov školy**

V rámci národného projektu **Vzdelávanie pedagogických zamestnancov materských škôl**

**ako sú**č**as**ť **reformy školstva,**  pedagogické pracovníčky absolvovali a prihlásili sa na vybrané vzdelávacie programy, ktoré boli v tomto školskom roku v ponuke MPC a iných vzdelávacích inštitucií:

Mgr.Silvia Zajacová - DAHPAN- PROSOLUTIONS: Dieťa a hudba, pohyb a hra

* aktualizačné vzdelávanie : Rozvoj predčitateľskej gramotnosti v predprimárnom vzdelávaní ako príprava na rozvoj čitateľských zručností žiakov na základnej škole

Lenka Novosadová - absolvovala adaptačné vzdelávanie

* aktualizačné vzdelávanie : Rozvoj predčitateľskej gramotnosti v predprimárnom vzdelávaní ako príprava na rozvoj čitateľských zručností žiakov na základnej škole

Oľga Košťálová - zúčastnila sa konferencie: Možnosti aplikovania obsahových celkov regionálnej výchovy v predprimárnom vzdelávaní.

K zvyšovaniu odborných kompetencií učiteliek prispieva aj účasť na zasadnutiach metodického združenia, pedagogických poradách a odborných seminároch, organizovaných MPC, OMEP a materskými školami v okrese.

**Pedagogickí zamestnanci:** 7 kvalifikovaných pedagogických zamestnankýň, z toho tri majú ukončené stredoškolské odborné pedagogické vzdelanie v študijnom odbore učiteľstvo pre materské školy, dve ukončený 2. stupeň vysokoškolského vzdelania v odbore Predškolská a elementárna pedagogika. Dve majú vykonanú 1.atestáciu. Zástupkyňa MŠ absolvovala v r. 2016 funkčné inovačné vzdelávanie. 100% pedagogických zamestnancov má úplnú kvalifikáciu na prácu v MŠ.

**Pedagogická rada MŠ:**

Pedagogickú radu tvorili v školskom roku 2017/2018 všetci pedagogickí zamestnanci.

Pedagogická rada zasadala podľa vopred stanoveného plánu

Prerokovala: Školský vzdelávací program

Školský poriadok

Vyjadrovala sa: k výsledkom výchovno-vzdelávacej činnosti,

k plneniu Školského vzdelávacieho programu: Zvedavá sedmokráska

a akciám MŠ,

k podmienkam prijímania detí do materskej školy na školský rok

2018/2018,

Rozhodovala: o zásadných otázkach výchovy a vzdelávania

**Metodické združenie:**

**Vedúca MZ:** Oľga Belajová

**Členovia:** všetci pedagogickí zamestnanci

Metodické združenie je združenie pedagógov, ktorého postavenie určuje zákon NR SR

č. 245/2008 Z. z. o výchove a vzdelávaní /školský zákon/ a vyhláška MŠ SR č. 306/2008

o materskej škole s jasne vymedzenými kompetenciami, ako poradný a iniciatívny orgán,

ktorý sa zaoberal pedagogickými a výchovno-vzdelávacími problémami. Poskytuje priestor

na výmenu pedagogických skúseností a tímové riešenie pedagogických problémov.

Činnosť MZ sa opierala o  vytýčené ciele a úlohy za ktoré zodpovedali všetci pedagogickí

zamestnanci. Prioritou bola revízia Školského vzdelávacieho programu podľa

schváleného Štátneho vzdelávacieho programu pre predprimárne vzdelávanie v materských školách, prezentovanie poznatkov.

**Zoznam uplatňovaných učebných programov:**

MŠ vychádzala v svojej práci zo Štátneho vzdelávacieho programu. Na jeho základe bol vypracovaný vlastný Školský vzdelávací program: „Zvedavá sedmokráska“ s environmentálnym a prosociálnym zameraním.

**3. Údaje o aktivitách a prezentácii školy na verejnosti**

Aktivity  v materskej škole boli plnené podľa naplánovaných aktivít školy v jednotlivých mesiacoch školského roka. Podľa ponúk boli realizované aj iné akcie a podujatia.

**Uskutočnené akcie v školskom roku 2017/2018**

**September 2017**

* Moja obec, dedina – oboznamovali sa s okolím

**október 2017**

* Ako sa žilo kedysi- Návšteva skanzenu slovenskej dediny v Martine
* Výstavka jesenných plodov a rôznych výtvorov z nich
* Deň jabĺčka
* **Október** – mesiac úcty k starším – besiedka pre starých rodičov

**November 2017**

* Bábkové divadlo – Rozprávkový vláčik
* Predvianočné tvorivé dielne deti a rodičia
* **December 2017**
* Mikuláš, čo v tom vreci máš? - – návšteva Mikuláša v MŠ
* Hudobné centrum, koncert – Vianoce v detskej izbičke
* Vianočná Žilina – Výstava v Makovickom dome, Vianočná tržnica
* Kúzelné Vianoce – vianočné pásmo pre rodičov

**Január 2018**

* Snehuliačik panáčik – športové hry v snehu
* Návšteva v 1.ročníku ZŠ
* Vychádzka ku kŕmidlu – kŕmenie lesných zvierat, rozoznávanie stôp

**Február 2018**

Pre karanténu chrípky sa plánované aktivity neuskutočnili (karneval, divadlo)

**Marec 2018**

* Jarné zvyky – Morena – ľudové zvyky a tradície
* Návšteva krajskej knižnice v Žiline - „ Marec mesiac knihy“

**Apríl 2018**

* Chránime prírodu – enviromentálne aktivity
* Návšteva hvezdárne v Kysuckom Novom Meste
* Naše talenty – prehliadky spevu, prednesu a dramatizácie

**Máj 2018**

* Deň matiek – triedne besiedky s rodičmi,
* Turistická vychádzka do lesa
* Farebný deň

**Jún 2017**

* Svet je plný detí....- MDD – športové hry, záchranárske doobedie
* Vystúpenie detí na oslavách MDD v obci
* Zmrzlinový deň
* Rozlúčka s predškolákmi - tešíme sa do školy
* Hudobný koncert

**4. Údaje o projektoch, do ktorých je škola zapojená**

Materská škola sa v spolupráci so ŠJ zapojila do:

* Celoročný projekt Školské ovocie je Európsky program podpory konzumácie ovocia a zeleniny v školách“ s finančnou podporou EU

- „Školský mliečny program“ je zameraný na zvýšenú konzumáciu mlieka a mliečnych

výrobkov s finančnou podporou EÚ

Zdravá škôlka – projekt zameraný na konzumáciu ovocia a zeleniny

**5.** **Údaje o výsledkoch inšpekčnej činnosti vykonanej Štátnou školskou inšpekciou**

V školskom roku 2017/2018 nebola vykonaná inšpekcia Štátnou školskou inšpekciou.

**6. Údaje o priestorových a materiálno-technických podmienkach školy:**

Materská škola k svojej činnosti využíva budovu, ktorá prešla rozsiahlou rekonštrukciou.

Nadstavbou sa kapacita rozšírila o dve triedy. Budova je zateplená a má novú fasadu.

Súčasťou materskej školy je školský dvor so zatrávnenou plochou, na ktorej sa nachádza pieskovisko, hojdačky, záhradný domček, domček so šmýkačkou. Priestory MŠ sú dostatočne veľké, priestranné, slnečné a  vyhovujúce. Na materskej škole sú vymenené plastové okná, nové podlahy, kompletnou rekonštrukciou prešli sociálne a hygienické zariadenia. Materiálno-technické vybavenie  sa postupne zlepšuje. Vo všetkých triedach je zabudovaný internet, máme 3 interaktívne tabule. Postupne dopĺňame učebné pomôcky.ktoré sú potrebné podľa nového ŠVP.

Areál materskej školy je vždy upravený, pravidelne sa kosí v spolupráci s OÚ.

Úlohy na nasledujúce obdobie:

* opraviť oplotenie školskej záhrady, zabezpečiť proti devastácií
* dobudovať záhradu novými preliezkami
* vybudovať dopravné ihrisko
* zakúpiť odrážadla, kolobežky
* vybaviť triedy novými pomôckami, ktoré vyplývajú z cieľov vzdelávania nového ŠkVP (pokusy, bádanie, magnetizmus)
* vymeniť rádiatory
* rekonštruovať podlahu v ŠJ
* opraviť vonkajšie schody a betónové plochy

.

**8. Údaje o finančnom a hmotnom zabezpečení výchovno-vzdelávacej činnosti**

**školy**

- finančné zabezpečenie materskej školy riadi obec Divina prostredníctvom štatutára  Základná škola s materskou školou Divina.

- rodičia detí alebo osoby, ktoré majú voči dieťaťu vyživovaciu povinnosť, mesačne uhrádzali  príspevky na čiastočnú úhradu nákladov spojených s hmotným zabezpečením školy  vo výške 10,00 €.

 -  rodičia detí majú fond rodičov, kde finančné prostriedky sú použité na nákup darčekov pre deti počas roka, skvalitnenie materiálno-technického vybavenia, učebných a výchovných pomôcok.

**9. Cieľ, ktorý si škola určila v koncepčnom zámere rozvoja školy a vyhodnotenie jeho plnenia**

Koncepčný zámer rozvoja školy nadväzoval na predchádzajúce roky a obsahoval ciele, ktoré boli postupne plnené aj v školskom roku 2017/2018.S prihliadnutím na vekové osobitosti, individualitu a osobnostné schopnosti a zručnosti detí boli jednotlivé stanovené ciele realizované prostredníctvom edukačných  aktivít.

* Rozvíjanie enviromentálnej výchovy – zachovávanie kladného vzťahu k okolitej prírode, zvieratám, luďom
* Rozvíjanie pohybovej výchovy v rámci prevencie obezity a duševného zdravia
* Rozvíjanie povedomia o zdravej výžive prostredníctvom projektov
* Rozvíjanie ekologickej gramotnosti
* Spolupráca s rodinou - aktivity zamerané na spoločné akcie MŠ a rodiny
* Vytváraniu podmienok pre zdravý fyzický vývin detí
* Rozvíjanie predčitateľskej gramotnosti

Koncepčný zámer rozvoja školy je postupne plnený, čo sa odráža na konkrétnych výsledkoch školy.

**10.   Oblasti, v ktorých škola dosahuje dobré výsledky a oblasti, v ktorých sú**

**nedostatky**

Koncepcia rozvoja materskej školy vychádza z daných podmienok materskej školy.

**Silné stránky**

* plnenie výkonových štandardov a rozvíjanie kompetencií u detí prostredníctvom ŠKVP materskej školy „Zvedavá Sedmokráska“
* kvalitná príprava detí na vstup do ZŠ
* klíma na pracovisku
* kvalifikovanosť pedagogických zamestnancov
* pravidelná účasť na kontinuálnych vzdelávaniach, seminároch, odborných konferenciách
* ochota pracovníkov školy ku zmenám
* MŠ zameraná na ochranu prírody, zdravia
* poskytovanie pravidelnej logopedickej starostlivosti
* existujúce tradičné aktivity školy spolu s rodičmi
* dobrá spolupráca so ZŠ, inými subjektmi ( zriaďovateľ, Rada školy ,ZRŠ)
* rekonštrukcia interiéru a exteriéru materskej školy

**Slabé stránky**

* nedostatočne zabezpečenie bezpečnosti detí mimo areálu (chýba prechod pre chodcov, chodník popri hlavnej ceste)
* slabá ochrana areálu MŠ – kamerový systém
* nedostatočné vybavenie školskej záhrady, opotrebovaný materiál

**11.Evalvácia výchovno vzdelávacieho procesu -**

**Hodnotenie z hľadiska vzdelávacích oblastí**

1. **Vzdelávacia oblasť: Jazyk a komunikácia**

Naším cieľom v tejto oblasti bolo rozvíjať komunikačné kompetencie dieťaťa vo všetkých jazykových rovinách. Okrem požiadaviek na artikuláciu a výslovnosť, gramatickú správnosť a spisovnosť hovorenej reči sme kládli dôraz na sociálnu primeranosť používania jazyka a dodržiavanie komunikačných konvencií.

1. **Vzdelávacia oblasť: Matematika a práca s informáciami**

Naším hlavným cieľom vzdelávacej oblasti Matematika a práca s informáciami bolo poskytnúť základy matematických a informatických poznatkov a zručností, pomocou ktorých sa ďalej rozvíja matematické myslenie a matematické kompetencie nevyhnutné pre vzdelávanie na vyšších stupňoch vzdelávania. Prostredníctvom tejto oblasti sme u detí začali rozvíjať ich logické myslenie.

Naďalej sme rozvíjali matematické schopnosti a zručnosti (počítanie do 10) priraďovaním, rozdeľovaním do skupín, vnímaním a rozdeľovaním geometrických tvarov, rozlišovaním a pomenúvaním farieb.

Pri vzdelávacích aktivitách sme využívali rôzne média ako bol: prehrávač, počítač a interaktívna tabuľa. IKT tabuľu sme využívali pri sledovaní rôznych prezentácií, ale tiež sa na nej deti učili pracovať v rôznych edukačných programoch.

1. **Vzdelávacia oblasť: Človek a príroda**

Hlavným cieľom vzdelávacej oblasti Človek a príroda bol počiatočný rozvoj prírodovednej gramotnosti. Úlohou nás učiteliek bolo viesť deti k vyjadrovaniu aktuálnych predstáv o predmetoch, javoch a situáciách určených vzdelávacími štandardmi tak, aby malo každé dieťa možnosť vyjadriť svoju predstavu a prostredníctvom premyslených podnetov učiteľky ju meniť a zdokonaľovať.

Počas roka sme volili také podnety, aby deti v čo najväčšej miere získavali skúsenosť s reálnymi predmetmi, javmi a situáciami.

Za veľmi dôležité prírodovedné spôsobilosti, ktoré bolo možné v tomto veku rozvíjať patrilo pozorovanie. Deti sme sa snažili viesť a podporovať v ich bádateľskej snahe, usmerňovať ich tak, aby dospeli k zmysluplnému poznaniu a poskytovať im informácie, ktoré im pomôžu uchopiť základné prírodovedné pojmy.

V budúcnosti bude naďalej potrebné, aby sme rozvíjali pozitívny vzťah k prírode a podnecovali deti k tomu, aby si vážili a neznečisťovali našu Zem.

1. **Vzdelávacia oblasť: Človek a svet práce**

Hlavným cieľom vzdelávacej oblasti Človek a svet práce bolo rozvíjanie a utváranie základných zručností u detí, zvládať úkony bežného dňa a zručnosti pri používaní nástrojov potrebných v bežnom živote. V tejto oblasti sme sa snažili o rozvoj technického myslenia, pričom deti spoznávali vlastnosti materiálov a tiež sa učili využívať to, čo už vedia o daných materiáloch. Na jeseň si deti osvojovali prácu s hrabľami a fúrikom počas úpravy školského dvora.

1. **Vzdelávacia oblasť: Umenie a kultúra (hudobná a výtvarná výchova)**

***Hudobná výchova***

Hlavným cieľom hudobnej výchovy bolo rozvíjať elementárne hudobné zručnosti, schopnosti a návyky u detí. Počas vzdelávacích aktivít sme využívali rôzne hudobné aktivity, ktoré spestrili proces.

Používali sme CD: Fíha tralala, R. Čaňaky a M. Podhradská, Miro Jaroš, Zlatá brána a pod.

Neoddeliteľnou súčasťou bola aj hra na tele a využívanie hudobných nástrojov, ktoré deti veľmi radi používali na rytmizáciu piesní.

***Výtvarná výchova:***

Hlavným cieľom výtvarnej výchovy bolo dosiahnuť, aby deti pomocou jednoduchých výtvarných vyjadrovacích prostriedkov vyjadrili svoje predstavy, pričom sme rozvíjali ich tvorivosť a fantáziu a tak nadobudli základné výtvarné návyky, schopnosti a zručnosti.

1. **Vzdelávacia oblasť: Zdravie a pohyb**

Naším hlavným cieľom bolo poskytovať základné informácie súvisiace so zdravím a súčasne pomocou vhodných telesných cvičení viesť deti k osvojeniu a zdokonaľovaniu pohybových schopností a zručností. Počas tohto roka sme kládli dôraz predovšetkým na osvojenie si základných hygienických návykov a sebaobslužných činností. Veľmi dôležitou súčasťou bolo naučiť deti správnemu držaniu tela, ktoré bolo potrebné podporiť primeranými zdravotnými cvikmi. Neoddeliteľnou súčasťou bolo, naučiť deti dodržiavať hygienické zásady a osvojovať si základné hygienické návyky, ale aj slušné stolovanie, či sebaobslužné činnosti ako sú obliekanie, vyzliekania a obúvanie.

**12.Informácie o vzájomných vzťahoch medzi školou a deťmi, rodičmi a ďalšími fyzickými osobami a právnickými osobami, ktoré sa na výchove a vzdelávaní v škole podieľajú.**

**Informácie o spolupráci:**

* **materskej školy so zákonnými zástupcami**

V tomto šk. r. bola spolupráca s rodinou opätovne na veľmi dobrej úrovni. Rodičia sa radi a aktívne zapojili do mimoriadnych dní v MŠ: Mikuláš, Tvorivé dielne, Vianočná besiedka, Deň matiek, Rozlúčka s predškolákmi. ZRŠ prispieva podľa potreby na mnoho akcií: príprava aktivít – pečenie medovníkov, občerstvenie na akcie MŠ pre širšiu verejnosť, darčeky pre deti na mimoriadne dni. Rovnako poskytla pre MŠ výtvarné, kancelárske potreby, knihy,  hračky, učebné pomôcky, pracovné zošity. Pre lepšie oboznámenie rodičov s našou prácou máme  vlastnú webovú stránku MŠ. Rovnako Rada školy pri MŠ pracovala aktívne a prispieva k lepšej komunikácii rodičov s MŠ.

* **materskej školy so Základnou školou Divina:**

Spolupráca so základnou školou je na veľmi dobrej úrovni. Spoločné akcie:

- hospitácia uč.1.ročníka v MŠ

- prevedenie testov školskej zrelosti spoločne s uč. 1.ročníka

-návšteva žiakov 1. roč.  na bábkovom divadle v MŠ

- divadlo pre deti MŠ pripravené staršími žiakmi ZŠ

-stretnutia na spoločných akciách na školskom dvore,

- návšteva detí MŠ v ZŠ

* **spolupráca s centrom pedagogicko – psychologického poradenstva a prevencie**

Podľa potreby sme zákonných zástupcov detí informovali o možnosti riešiť niektoré problémy v CPPPaP. Niektorí ZZ navštevovali pravidelne so svojim dieťaťom CPPPaP. Učiteľky podľa potreby kontaktovali CPPaP v rámci zefektívnenia práce s deťmi so špeciálnymi potrebami. Spolupráca s CPPPaP bola efektívna.

* **spolupráca s logopédom:**

Začiatkom školského roka na naše pozvanie navštívila našu MŠ logopedička, ktorá odborne diagnostikovala výslovnosť detí, po ktorom sme odporúčali rodičom detí s chybami reči pravidelné návštevy logopéda.

**spolupráca s inými obecnými inštitúciami**

* Spolupráca so zriaďovateľom je na dobrej a primeranej úrovni, vzájomnom porozumení a dohovore. Čo sa týka rozpočtu a financovania MŠ , je v súlade so zákonom o Financovaní regionálneho školstva

V rámci spolupráce s hasičmi sme mali akciu na ihrisku. Zoznámenie sa s prácou hasiča.

.

Správu vypracovala: Oľga Košťálová, zástupkyňa ZŠ s MŠ pre MŠ